  Майя Бывальцева Быръёнъёсъя «Коммунистическая партия социальной справедливости» огазеяськон Удмуртилы тӧроез быръёнъёсы кандидатсэ ӵектӥз. Со «Агентство «Столица Ижевск» аскивалтӥсь муниципал ужъюртлэн кивалтӥсез но валтӥсь редакторез Андрей Иванов, ивортэ элькунысь быръёнъёсъя ӧрилэн сайтэз. Ӵектон сярысь ужкагазъёс 27-тӥ инвожое вуизы. ВАТСАН Андрей Александрович Иванов вордскиз 1983-тӥ арын 20-тӥ южтолэзе Балезино каргуртын. 2005-тӥ арын Глказкарысь дышетӥсьёсты дасянъя В. Г. Короленко нимо институтэз йылпумъяз. Быръёнъёсы пыриськыны дась луэмез сярысь азьвылгес вераз вал Удмуртилэн тӧроезлэсь ужзэ огдырлы быдэсъясь Александр Бречалов. Со Дэри ёрослэн тӧроеныз Андрей Коняшинэн ӵош «Единая Россия» партилэн праймеризаз пыриське. ЛДПР-лэсь кандидат луоз партилэн Кун Кенешысь фракциезлэн кивалтӥсез Тимур Ягафаров. «Справедливая Россия» партилэсь быръёнъёсы мыноз Фарид Юнусов. КПРФ аслэсьтыз кандидатсэ ӵектоз 1-тӥ пӧсьтолэзёзь. Тодэ вайытом, Удмуртилы тӧроез быръёнъёс 10-тӥ куарусёнэ ортчозы. Ас мылкыдзыя ӵектӥськисьёс отчы пыриськыны уг быгато. Та темая вань иворъёсты лыдӟе «Удмуртилы тӧроез быръёнъёс — 2017» сюжетысь Тегъёс: Политика быръёнъёс Удмуртия  